Slam Filíochta Liú Lúnasa

Comórtas slamfhilíochta nó filíocht ó bhéal is ea Slam Filíochta Liú Lúnasa ina ngabhann "filí na Gaeilge in adharca a chéile chun duaiseanna iontacha airgid a bhaint." Bíonn sé ar siúl gach bliain mar chuid den fhéile imill Liú Lúnasa. Áirítear é mar cheann de na himeachtaí is spleodraí i bhféilire na hÉireann.

 Stair 
Tá an Slam Filíochta "ag dul ó neart go neart ó cuireadh ar bun é" in 2017 agus luaitear mar cheann de buaicphointí na Féile Liú Lúnasa é. Déanann sé "ceiliúradh ar achan rud a sheasann an fhéile ar a son: An Ghaeilge, cultúr gaelach agus cultúr ar an imeall a chur chun cinn."

 Cur chuige 
Más iomaíoch an comórtas é, ní bhíonn nimh ar bith le mothú ann agus bíonn daoine ag tabhairt tacaíochta dá chéile.

 Is preabchúirt í an Slam. Snagstáitse. Fás-aon-oireachtais. Aonach ársa úr-éigse.

Ócáid go dtagann gramaisc le chéile d’fhonn duine den slua a ghríosadh chun filíochta, agus tathant ar an té sin a gcéadfaithe a dhúiseacht agus a mbrionglóidí a bhriathrú.—Séamus Barra Ó Súilleabháin

Rud nach ionann agus comórtais liteartha eile, bíonn tábhacht faoi leith ag baint le teacht i láthair sa Slam – "Ní amháin go bhfuil tábhacht agus béim leagtha ar an chumadóireacht, tá tábhacht mhór leis an léiriú chomh maith: an bealach a chuirtear an píosa slam i láthair, tuin, guth, mothúchán, béim srl."

Níl teorainn ar bith ó thaobh ábhair ná stíle. Is cuma iad ciúin glórach, geal riabhach, éagsúil nó ait, lán imní nó grinn agus síamsaíochta. Tá "scoth na bhfilí" tar éis leas a bhaint as an "ardán an-spéisiúil" a chuireann an Slam Filíochta ar fáil dóibh chun dul i ngleic le réimse leathan téamaí ón ngéarchéim tithíochta go dtí stair fada na ndaoine aiteacha.

 Buaiteoirí 
 Bliain  Céad Áit Dara hÁit Tríú hÁit Moltóirí2025Padaí de CléirDonnchadh Millar FitzsimionsCúán de BúrcaSéamus Barra Ó Súilleabháin, Seán Ó Muireagáin, Myra Zepf2024Ciara Ní ÉCúán de BúrcaColm Mac GearailtMilène Fegan, Máire Zepf agus Seán Ó Muireagáin 2023 Cormac Mac Gearailt Pádraig De ChléireColm Mac GearailtCiara Ní É, Seán Ó Muireagáin agus Séamus Barra Ó Súilleabháin2021Sam Ó Fearraigh
le ‘Seanchas na mBan’Julie Goo
leis ‘An Rás’Eoin P. Ó Murchú
le ‘Géarchéim’Gráinne Ketelaar, Ciara Ní É, Réaltán Ní Leannáin agus Seán Ó Muireagáin 2020Sinéad Ní Thuamáin
le ‘Comhrá Gan Mhaith’Sam Ó Fearraigh
le ‘Mise Aerach’Ciara Ní É
le ‘Smaointe faoi Chíocha’Séamus Barra Ó Súilleabháin2019Colm Mac Gearailt
le ‘Deor(a)-íocht’Dubhán Ó LongáinMaoilíosa ScottSéamus Barra Ó Súilleabháin, Réaltán Ní Leannáin agus Seán Ó Muireagáin2018Dubhán Ó LongáinColm Mac GearailtSeaghan Mac an tSionnaighSéamus Barra Ó Súilleabháin, Réaltán Ní Leannáin agus Seán Ó Muireagáin2017Milène FeganSionainn Ní Ghréacháin
le ‘Airím Uaim’Roinnte idir Dáire Ní Chanáin le ‘Litir do mo Ghrá’, agus Eoin P. Ó MurchúSeán Ó Muireagáin, Réaltán Ní Leannáin agus Séamus Barra Ó Súilleabháin
Bronnadh Duais Aitheantais ag Slam '17 ar Tuán Ó Ruanaidh.

 Naisc sheachtracha 
 Bí san iomaíocht sa Slam

 Féach freisin 
 Liú Lúnasa
 REIC
 Rapcheol Gaeilge

 Tagairtí 

*
*
Catagóir: Comórtais in ealaíona teangabhunaithe na Gaeilge
Catagóir: Comórtais sna healaíona teangabhunaithe
Catagóir: Comórtais
Catagóir: Gradaim na Gaeilge
*
*
*
Catagóir: Filíocht
Catagóir: Duaiseanna Liteartha na Gaeilge
Catagóir: Duaiseanna Liteartha
Catagóir: Ealaíona teangabhunaithe na Gaeilge
Catagóir: Ealaíona taibhiúcháin
Catagóir: Béal Feirste